Bošnjak (prezime)
Bošnjak je prezime bosanskog porijekla. Nosi ga mali broj Bošnjaka i Srba, a značajniji broj Hrvata. Usko vezano prezime je Bošnjaković. Prezime Bošnjak nosila je 6731 osoba u Hrvatskoj (popis 2011), što ga čini 28. po frekvenciji. Prezime u svijetu ima dosta verzija. Zabilježene su još verzije: Bosnjak, Bosnyák, Boshnyak, Bosnyak, Bosniak, Boshnjak, Bosniack i Bosnjack koje su zajedno sa prezimenom Bošnjak prisutne u 48 država svijeta. U arapskom svijetu prisutna je verzija بوشناق‎ s transkripcijama Bushnak, Bushnaq ili Bouchnak. Najvećim dijelom vezana je za Palestince bošnjačkog porijekla koji su se doselili u Palestinu u vrijeme Austro-Ugarske uprave Bosnom i Hercegovinom, ali ih ima i u drugim dijelovima arapskog svijeta. Najpoznatiji među njima su Adil Bushnak, biznismen iz Saudijske Arabije i direktor Bushnak Group i Lutfi Bushnaq, poznati pjevač i izvođač islamske muzike iz Tunisa.